## Uredba o visini i uvjetima za isplatu naknade troškova mobiliziranim građanima

### NN 91/2006 (14.8.2006.), Uredba o visini i uvjetima za isplatu naknade troškova mobiliziranim građanima

# VLADA REPUBLIKE HRVATSKE

**2131**

Na temelju članka 54. stavka 5. Zakona o zaštiti i spašavanju (»Narodne novine«,
broj 174/2004), Vlada Republike Hrvatske je na sjednici održanoj 3. kolovoza
2006. godine donijela

## UREDBU

### O VISINI I UVJETIMA ZA ISPLATU NAKNADE TROŠKOVA MOBILIZIRANIM GRAĐANIMA

Članak 1.

Ovom Uredbom se određuju visina i uvjeti za isplatu naknade troš­kova
mobiliziranim građanima za prijevoz sredstvima javnog prometa, smještaj i
prehranu te stvarnih troškova nastalih kao posljedica mobilizacije.

Članak 2.

Mobilizirani građani koji su u radnom odnosu, za vrijeme mobilizacije imaju
pravo na novčanu naknadu u visini plaće koju su ostvarili s punim radnim
vremenom u mjesecu prije angažiranja.
Novčanu naknadu iz stavka 1. ovog članka mobiliziranim građanima isplaćuje
poslodavac.
Poslodavac ostvaruje pravo na povrat isplaćene naknade plaće mobiliziranog
građanina iz stavka 1. ovog članka, uvećane za zakonom propisane obvezne
doprinose, poreze i prireze, od:
– Državne uprave za zaštitu i spašavanje (u daljnjem tekstu: Državna uprava),
ako je građanin mobiliziran temeljem odredbe članka 53. stavka 1. podstavka 1.
Zakona o zaštiti i spašavanju (u daljnjem tekstu: Zakon);
– jedinice lokalne ili područne (regionalne) samouprave koja je naložila
mobilizaciju, ako je građanin mobiliziran temeljem odredbe članka 30. stavaka 1.
i 3. Zakona.
Zahtjev za povrat isplaćene novčane naknade iz stavka 3. ovog članka, poslodavac
podnosi na propisanom obrascu »Zahtjev za refundaciju plaće« koji je u prilogu
ove Uredbe i čini njen sastavni dio (Prilog 1), uz koji se prilaže isplatna
lista kao dokaz o izvršenoj isplati.

Članak 3.

Mobilizirani građani koji nisu u radnom odnosu, a ostvaruju pravo na novčanu
naknadu zbog nezaposlenosti, za vrijeme mobilizacije imaju pravo na novčanu
naknadu u iznosu koji se dobije kada se od iznosa neto isplaćene plaće u
Republici Hrvatskoj za prethodno razdoblje odbije iznos novčane naknade koju
mobilizirani građanin mjesečno prima s osnova privremene nezaposlenosti.
Mobilizirani građani koji nisu u radnom odnosu i ne ostvaruju pravo na novčanu
naknadu zbog nezaposlenosti za vrijeme mobilizacije imaju pravo na novčanu
naknadu u visini neto isplaćene plaće u Republici Hrvatskoj za prethodno
razdoblje.
Zahtjev za isplatu novčane naknade iz stavaka 1. i 2. ovog članka mobilizirani
građanin podnosi na obrascu »Zahtjev za isplatu« koji je u prilogu ove Uredbe i
čini njen sastavni dio (Prilog 2).

Članak 4.

Mobiliziranim građanima iz članaka 2. i 3. ove Uredbe, novčana naknada
obračunava se i isplaćuje za prethodni mjesec, a ako su angažirani manje od
mjesec dana, naknada se obračunava po danima, tako da se svaki započeti dan
računa kao cijeli dan.

Članak 5.

Tijelo koje je naložilo mobilizaciju organizira prijevoz mobiliziranih građana.
Ako prijevoz nije organiziran sukladno stavku 1. ovog članka, mobilizirani
građani koriste se prijevoznim sredstvima javnog prijevoza.
U slučaju da nije organiziran prijevoz mobiliziranih građana ili bi zbog reda
vožnje mobilizacija bila usporena, mobilizirani građani mogu se koristiti
privatnim prijevoznim sredstvom.
Kod prijevoza iz stavaka 2. i 3. ovog članka mobilizirani građani koriste
najkraći pravac, odnosno pravac koji s obzirom na postojeće prometne veze i
vrste prijevoznih sredstava, u redovnom javnom prijevozu omogućuje
najracionalniji prijevoz.

Članak 6.

Mobilizirani građani imaju pravo na naknadu troškova prijevoza sredstvima javnog
prijevoza, i to:
– za prijevoz vlakom ili brodom, u visini cijene karte drugog razreda,
– za prijevoz autobusom, u visini cijene autobusne karte,
– za prijevoz privatnim prijevoznim sredstvima, ako na tom pravcu postoji
redovan javni prijevoz, u visini cijene karte drugog razreda, odnosno u visini
cijene autobusne ili brodske karte drugog razreda, ako na tom pravcu ne postoji
željeznički promet,
– u slučaju ako nije organiziran redovni javni prijevoz, a mobilizirani građanin
se koristi privatnim prijevoznim sredstvom, nak­nadu po prijeđenom kilometru u
iznosu koji se određuje odlukom Vlade Republike Hrvatske o visini dnevnica za
službeno putovanje i visini naknada za korisnike koji se financiraju iz državnog
proračuna.

Članak 7.

Mobilizirani građanin podnosi zahtjev za naknadu troškova za prijevoz na obrascu
koji je u prilogu ove Uredbe i čini njen sastav­ni dio (Prilog 3), uz koji
prilaže voznu kartu, odnosno račun ili u slučaju kada nije moguće utvrditi
najpovoljniju jedinstvenu cijenu troškova prijevoza drugi dokaz o nastalom
trošku.

Članak 8.

Ako postoji mogućnost korištenja organiziranog, javnog ili privatnog prijevoza i
ako troškovi prijevoza nisu veći od troškova smještaja, mobiliziranim građanima
koji sudjeluju u akciji zaštite i spašavanja u dnevnim smjenama, nadoknadit će
se troškovi prijevoza do mjesta stanovanja i natrag, tako da mobilizirani
građani noćni odmor provode kod kuće.

Članak 9.

Novčanu naknadu iz članka 3. ove Uredbe, naknadu troškova prijevoza iz članaka
6. i 8. ove Uredbe i troškove prehrane i smještaja mobiliziranim građanima
isplaćuje:
– Državna uprava, putem teritorijalno nadležnoga područnog ureda, u slučaju kada
je građanin mobiliziran u skladu s odredbama članka 53. stavka 1. podstavka 1.
Zakona,
– jedinica lokalne i područne (regionalne) samouprave koja je naložila
mobilizaciju, iz vlastitog proračuna, u slučaju kada je građanin mobiliziran u
skladu s odredbama članka 30. stavaka 1. i 3. Zakona.

Članak 10.

Ova Uredba stupa na snagu osmoga dana od dana objave u »Narodnim novinama«.

Klasa: 351-01/06-01/04
Urbroj: 5030109-06-1
Zagreb, 3. kolovoza 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

PRILOG 1

\_\_\_\_\_\_\_\_\_\_\_\_\_\_\_\_\_\_\_\_\_
     (Naziv pravne osobe)
MB \_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_
          (Adresa sjedišta)

> > > > \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
> > > > \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
> > > >
> > > > (Naziv i sjedište tijela koje je naložilo mobilizaciju)

**ZAHTJEV ZA REFUNDACIJU PLAĆE**

Temeljem članka 2. stavka 3. i 4. Uredbe o visini i uvjetima za isplatu naknade
troškova mobiliziranim građanima (NN 91/2006.),molimo da izvršite refundaciju
plaće za našeg radnika \_\_\_\_\_\_\_\_\_\_\_ rođenog \_\_\_\_\_\_ 19\_\_. godine, sa stalnim
prebivalištem u \_\_\_\_\_\_, ulica \_\_\_\_\_\_\_\_ kbr. \_\_\_\_\_\_\_\_, kojega ste mobilizirali za
potrebe provođenja mjera zaštite i spašavanja.
Refundacija plaće traži se za period od \_\_\_\_\_\_\_ do \_\_\_\_\_ \_\_\_\_ godine, odnosno za
\_\_\_\_\_\_\_\_ dana.

|  |  |  |  |  |  |  |  |
| --- | --- | --- | --- | --- | --- | --- | --- |
| Ime i prezime radnika | Bruto plaća/dan | Doprinos iz plaće/dan | Doprinosi na plaću/dan | Porez | Prirez | Broj dana | Ukupno za refundaciju |
| 1 | 2 | 3 |  | 4 | 5 | 6 | 7 |
|  |  |  |  |  |  |  |  |

Molimo da uplatu izvršite na naš račun broj \_\_\_\_\_\_\_\_\_\_\_\_\_

Prilog: Ovjerena preslika isplatne liste
za mjesec \_\_\_\_\_\_\_\_\_\_\_\_\_\_\_\_\_\_\_\_

MP

\_\_\_\_\_\_\_\_\_\_\_\_\_\_\_\_\_

Potpis ovlaštene osobe
U \_\_\_\_\_\_\_\_\_\_, \_\_\_\_\_\_\_\_ godine.

PRILOG 2

\_\_\_\_\_\_\_\_\_\_\_\_\_\_\_\_\_\_\_\_\_

(podnositelj zahtjeva)
\_\_\_\_\_\_\_\_\_\_\_\_\_\_\_\_\_\_\_\_\_

(adresa podnositelja)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv tijela koje je naložilo mobilizaciju)

**ZAHTJEV ZA ISPLATU**

Temeljem članka 3. Uredbe o visini i uvjetima za isplatu nak­nade troškova
mobiliziranim građanima (»Narodne novine«, br. 91/2006.)podnosim zahtjev za
isplatu novčane naknade radi mobilizacije za potrebe provođenja mjera zaštite i
spašavanja u razdoblju od \_\_\_\_\_ do \_\_\_\_\_\_\_ 20\_\_\_ godine.
Molim da mi iznos naknade isplatite na moj tekući račun broj \_\_\_\_\_\_\_\_\_\_\_\_\_\_\_\_\_
koji se vodi kod \_\_\_\_\_\_\_\_\_\_\_\_\_ banke u \_\_\_\_\_\_\_\_\_ / isplatite na ruke u gotovini.

\_\_\_\_\_\_\_\_\_\_\_\_\_

Potpis zahtjeva

U \_\_\_\_\_\_\_\_\_\_, \_\_\_\_\_\_\_\_ godine.

PRILOG 3

Temeljem članka 6. Uredbe o visini i uvjetima za isplatu naknade troškova
mobiliziranim građanima (»Narodne novine«, br. 91/2006.) podnosim

**ZAHTJEV ZA NAKNADU TROŠKOVA PRIJEVOZA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PODACI O TIJELU KOJEM SE PODNOSI ZAHTJEV/KOJE JE NALOŽILO MOBILIZACIJU** | | | | | | | | | |
| 1. | Državna uprava za zaštitu i spašavanje, Područni ured | | | |  | | | | |
| 2. | Županijsko poglavarstvo | | | |  | | | | |
| 3. | Gradsko pšoglavarstvo | | | |  | | | | |
| 4. | Općinsko poglavarstvo | | | |  | | | | |
| 5. |  | | | |  | | | | |
| **PODACI O MOBILIZIRANOJ OSOBI – PODNOSITELJU ZAHTJEVA** | | | | | | | | | |
| 5. | Ime | | Ime oca | | Prezime | | | Dan, mjesec i godina rođenja | |
| 6. | Adresa prebivališta | | Grad/mjesto | | Ulica | | | Kbr. | |
| 7. | Mobiliziran | Datum | | Sat | Demobiliziran | | Datum | | Sat |
| **PODACI O TRAŽENIM TROŠKOVIMA PRIJEVOZA** | | | | | | | | | |
|  | **Vrsta prijevoza** | | **Temelj za naknadu** | **Relacija od – do** | | | **Cijena za jednu vožnju** | **Broj vožnji** | **Ukupan iznos** |
| 8. | Javni prijevoz – vlak, brod | | Vozna karta II. razred |  | | |  |  |  |
|  | | |  |  |  |
|  | | |  |  |  |
|  | | |  |  |  |
| 9. | Javni prijevoz – autobus | | Vozna karta |  | | |  |  |  |
|  | | |  |  |  |
|  | | |  |  |  |
|  | | |  |  |  |
| 10. | Privatni prijevoz (uz mogućnost javnog prijevoza) | | Potvrda o cijeni vozne karte |  | | |  |  |  |
|  | | |  |  |  |
|  | | |  |  |  |
|  | | |  |  |  |
| 11. | Privatni prijevoz (bez mogućnosti javnog prijevoza) | | Naknada po kilometru (prema Odluci Vlade RH) |  | | km | km × kn |  |  |
|  | |  |  |  |  |
|  | |  |  |  |  |
|  | |  |  |  |  |
| 12. | Ukupno | | | | | | |  |  |
|  |  |  |  |  |  |  |  |  |  |

Ovom zahtjevu prilažem \_\_\_\_ kom. autobusnih, \_\_\_\_ kom. željezničkih i \_\_\_\_
kom. brodskih voznih karata ili \_\_\_\_ kom. potvrda o cijeni tih karata.
Molim da mi iznos naknade putnih troškova isplatite na moj tekući račun broj
\_\_\_\_\_\_\_\_\_\_\_\_\_\_\_\_\_\_\_\_\_ koji se vodi kod \_\_\_\_\_\_\_\_\_\_\_ banke u \_\_\_\_\_\_\_\_\_\_\_\_\_\_\_\_
/isplatite na ruke u gotovini.

Podositelj zahtjeva

\_\_\_\_\_\_\_\_\_\_\_\_\_\_\_\_
U \_\_\_\_\_\_\_\_\_\_\_\_\_\_\_\_ 20\_\_.

Uredba, NN 91/2006-2131
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)